**কাজী নওশাবা আহমেদ** হলেন একজন বাংলাদেশী অভিনেত্রী। তিনি একাধারে নাটক, বিজ্ঞাপন ও চলচ্চিত্রে অভিনয় করে থাকেন।

জন্ম ও পড়াশোনা
---------------

কাজী নওশাবা আহমেদ ঢাকা ক্যান্টনমেন্টে জন্মগ্রহণ করেন। তার শৈশব কাটে শ্যামলীর আদাবরে। তার বাবা বাংলাদেশ সেনাবাহিনীর লেফটেন্যান্ট কর্নেল কাজী সেলিম উদ্দিন এবং মা নাহিদ সেলিম। নওশাবা শহীদ আনোয়ার স্কুলে সপ্তম শ্রেণি পর্যন্ত পড়াশোনা করে হলিক্রস স্কুল ও কলেজে ভর্তি হন, এই শিক্ষাপ্রতিষ্ঠান থেকেই এসএসসি এবং এইচএসসি পরীক্ষায় অংশ নেন তিনি। তিনি ঢাকা বিশ্ববিদ্যালয়ের চারুকলা অনুষদ থেকে ড্রইং ও পেইন্টিং বিভাগ থেকে অনার্স ও মাস্টার্স ডিগ্রি লাভ করেন।

অভিনয় জীবন
-----------

### মঞ্চে অভিনয়

প্রথম মঞ্চনাটক *সোনাটা*-তে (sonata) (২০১১) অভিনয় করেন তিনি। এই নাটকের পরিচালক ছিলেন মুকুল আহমেদ।

### টেলিভিশন

নওশাবার প্রথম নাটকের নাম *ছোটবেলা বড়বেলা*। অভিনীত প্রথম ধারাবাহিক জুয়েল মাহমুদ পরিচালিত *ললিতা*। তিনি দীর্ঘ ছয় বছর সিসিমপুরের *ইকরি মিকরি* চরিত্রে কণ্ঠদান ও পাপেটটি পরিচালনার সাথে যুক্ত ছিলেন। সিসিমপুরের *ভূতো* পাপেট চরিত্রেও তিনি অভিনয় করেন। অভিনয়ের মানুষ নওশাবা গানের ভুবনেও আসতে চান।

### বিজ্ঞাপন

বাংলালিংকের লেডিস ফার্স্টের বিজ্ঞাপন ছিল তার প্রথম বিজ্ঞাপন। এছাড়াও তিনি গ্রামীণফোন, বিবিসি সংলাপ, নেসক্যাফে, ম্যারিডিয়ান চিপস ও টেলিটকের বিজ্ঞাপনে অভিনয় করেন।

### চলচ্চিত্র

নওশাবা অমিত আশরাফের পরিচালনায় "উধাও" চলচ্চিত্রে অভিনয় করেন। এছাড়াও *ছুঁয়ে দিলে মন* চলচ্চিত্রে এ অতিথি শিল্পী হিসাবে তাকে দেখা যায়। তার অভিনীত *প্রতিরুদ্ধ* চলচ্চিত্রটি ২০১৬ সালে মুক্তি পাবার কথা থাকলেও এখনও তার কাজ শেষ হয়নি। ২০১৭ সালে তার অভিনীত মুক্তিযুদ্ধভিত্তিক ভুবন মাঝি এবং পুলিশ অ্যাকশন-থ্রিলারধর্মী ঢাকা অ্যাটাক মুক্তি পায়। ২০১৮ সালে তিনি ভৌতিক ধাঁচের *স্বপ্নের ঘর* চলচ্চিত্রে অভিনয় করেন। এতে তাকে মিসেস ডি সুজা নামে কালো জাদু করে এমন এক নারী চরিত্রে দেখা যায়। এছাড়া আরও দুটি চলচ্চিত্র বর্তমানে নির্মাণ-উত্তর পর্যায়ে রয়েছে। ছবি দুটি হল *ঢাকা ড্রিমস* এবং *চন্দ্রবতীর কথা*।

২০২০ সালের ৩ নভেম্বর তিনি *ছায়াবৃক্ষ* চলচ্চিত্রে চুক্তিবদ্ধ হন এবং ৫ নভেম্বর এই চলচ্চিত্রের শুটিঙয়ের জন্য চট্টগ্রাম যান। এতে তাকে নৃত্যশিল্পী হওয়ার উচ্চাকাঙ্ক্ষা পোষণকারী একজন চা শ্রমিক চরিত্রে দেখা যাবে। ২০২১ সালের ফেব্রুয়ারি মাসে তিনি *কসাই* চলচ্চিত্রের শুটিঙে অংশ নেন। এতে তাকে মানুষ খুন করা এক কসাইয়ের স্ত্রী চরিত্রে দেখা যায়। এটি ২০২১ সালের ১৪ই মে ঈদুল ফিতরে ওটিটি প্ল্যাটফর্ম আই থিয়েটারে, এবং ১৬ই জুলাই স্টার সিনেপ্লেক্সে মুক্তি দেওয়া হয়। এর আগে ২০২১ সালের ৮ এপ্রিল বিঞ্জ অ্যাপে মুক্তি পায় র‍্যাগিং ও বুলিং বিরোধী গল্প নিয়ে নির্মিত *ব্যাচ ২০০৩*। ২০০৩ সালের এসএসসি ব্যাচের পুনর্মিলন নিয়ে গল্পটি রচিত। এই চলচ্চিত্রে বিদ্যালয়ের বিজ্ঞান গবেষণাগারের একটি বিস্ফোরণের দৃশ্যে নওশাবা ও সজল নূর ছোট একটি দুর্ঘটনার সম্মুখীন হয়েছিলেন এবং এতে সজলের চোখের ভ্রু পুড়ে যায়।

ব্যক্তিগত জীবন
--------------

২০০৩ সালে এহসানুর রহমান জিয়ার সাথে বিবাহ বন্ধনে আবদ্ধ হন নওশাবা। ২০১২ সালে তাদের সংসারে একটি কন্যাসন্তান জন্ম নেয়। তার নাম রাখা হয় প্রকৃতি নাজারিনা আহমেদ বেলা।

চলচ্চিত্রের তালিকা
------------------

### চলচ্চিত্র

| বছর | শিরোনাম | ভূমিকা | পরিচালক | টীকা | তথ্যসূত্র |
| --- | --- | --- | --- | --- | --- |
| ২০১৩ | উধাও | মিতা |  |  |  |
| ২০১৫ | ছুঁয়ে দিলে মন | অবন্তি | শিহাব শাহীন | অতিথি চরিত্র |  |
| ২০১৬ | প্রতিরুদ্ধ | সোনিতা |  |  |  |
| ২০১৬ | আন্ডার কনস্ট্রাকশন |  |  |  |
| ২০১৭ | ভুবন মাঝি | ইলি |  |  |  |
| ২০১৭ | ঢাকা অ্যাটাক | সিনথিয়া | দীপঙ্কর দীপন |  |  |
| ২০১৭ | চন্দ্রাবতী কথা | সোনাই |  | পোস্ট-প্রডাকশন |  |
| ২০১৭ | ঢাকা ড্রিমস | পারুল |  | নির্মানাধীন |  |
| ২০১৮ | স্বপ্নের ঘর |  |  |  |  |
| ২০২১ | কসাই | সুইটি | অনন্য মামুন |  |  |
| ২০২২ | *অমানুষ*ছুরি |  | অনন্য মামুন |  |  |
| ২০২৪ | *ছায়াবৃক্ষ* |  | বন্ধন বিশ্বাস |  |
|

পুনর্জন্ম ১~৪ পর্ব

বিতর্ক
------

নিরাপদ সড়ক চাই শিক্ষার্থী আন্দোলনের সময় গুজব ছড়ানোর অভিযোগে ২০১৮ সালের ৫ আগস্ট র‍্যাব তাঁকে গ্রেফতার করে। ২১ আগস্ট নওশাবা আদালত কর্তৃক ১ অক্টোবর পর্যন্ত অন্তর্বর্তীকালীন জামিন পান। তিনি এর পূর্বে ৪ দিনের জন্য আদালতে রিমান্ডে থাকেন ও পরবর্তীতে আরো দুইদিন প্রশ্নোত্তরের জন্য পুলিশের রিমান্ডে থাকেন। রিমান্ড শেষে তাউকে হুইল চেয়ারে করে চলাফেরা করতে দেখা যায়

তথ্যসূত্র
---------

1. ↑  "The humane side of Nawshaba"। The Daily Star।
2. ↑  "I prefer being the proverbial turtle, not the rabbit -- Nawshaba"। The Daily Star।
3. ↑  "নওশাবার প্রিয় লতা মঙ্গেশকর বাবার সাবিনা ইয়াসমীন"। দৈনিক প্রথম আলো।
4. ↑  নওশাবা অথবা একটি ভূতের গল্প[*স্থায়ীভাবে অকার্যকর সংযোগ*]
5. 1 2  "অভিনয়ে প্রজাপতির ফিরে আসা"। ৫ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৯।
6. ↑  "'ঢাকা অ্যাটাক'-এ শতাব্দী ও নওশাবা"। প্রথম আলো।
7. ↑  "অভিনয়ের সময় অস্বস্তি হয়েছিল: নওশাবা"। *দৈনিক প্রথম আলো*। ২৩ ডিসেম্বর ২০১৮। সংগ্রহের তারিখ ১৬ আগস্ট ২০২১।
8. ↑  "Nawshaba in four new films"। The Daily Star।
9. 1 2  "Nawshaba signs "Chandrabati Kotha""। The Daily Star।
10. ↑  "নওশাবার নতুন ছবি"। *দৈনিক জনকন্ঠ*। ৯ নভেম্বর ২০২০। সংগ্রহের তারিখ ১৬ আগস্ট ২০২১।
11. ↑  সরকার, সুধাময় (৭ নভেম্বর ২০২০)। "কোদালা চা বাগানে নওশাবার জীবন যেমন..."। *বাংলা ট্রিবিউন*। ১৬ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০২১।
12. ↑  "ভয়ংকর কসাইের 'স্ত্রী' নওশাবা"। *দৈনিক প্রথম আলো*। ৯ ফেব্রুয়ারি ২০২১। সংগ্রহের তারিখ ১৬ আগস্ট ২০২১।
13. ↑  "'কসাই' মুক্তি পাচ্ছে"। *দৈনিক প্রথম আলো*। ১২ মে ২০২১। সংগ্রহের তারিখ ১৬ আগস্ট ২০২১।
14. ↑  "কাল স্টার সিনেপ্লেক্সে মুক্তি পাচ্ছে কসাই"। *দৈনিক কালের কণ্ঠ*। ১৫ জুলাই ২০২১। সংগ্রহের তারিখ ১৬ আগস্ট ২০২১।
15. ↑  "ঝুঁকিপূর্ণ দৃশ্য করতে গিয়ে মরতে বসেছিলেন সজল-নওশাবা"। *দেশ রূপান্তর*। ১০ এপ্রিল ২০২১। সংগ্রহের তারিখ ১৬ আগস্ট ২০২১।
16. ↑  "নায়িকা নওশাবা"। *সমকাল*। ২০১৪-১০-১৪। ২০২০-০৮-২৭ তারিখে মূল থেকে আর্কাইভ করা। সংগ্রহের তারিখ ২০১৯-১১-২৭।
17. ↑  "Bhuban Majhi in the making"। The Daily Star।
18. ↑  ""Dhaka Attack" in full swing"। The Daily Star।
19. ↑  "মুক্তি পেল ভূতের ছবি 'স্বপ্নের ঘর'"। *NTV Online*। ২০১৮-১২-২১। সংগ্রহের তারিখ ২০১৯-১১-২৭।
20. ↑  BanglaNews24.com। "ঘটনাস্থলে না থেকেই গুজব ছড়ান নওশাবা"। *banglanews24.com* (ইংরেজি ভাষায়)। সংগ্রহের তারিখ ২০১৮-০৮-০৫।
21. ↑  "মুক্তি পেলেন, মেয়ের সঙ্গে ঈদ করবেন নওশাবা"। *প্রথম আলো*। সংগ্রহের তারিখ ২২ আগস্ট ২০১৮।

বহিঃসংযোগ
---------

* ইন্টারনেট মুভি ডেটাবেজে কাজী নওশাবা আহমেদ উইকিউপাত্তে এটি সম্পাদনা করুন (ইংরেজি)
* রটেন টম্যাটোসে কাজী নওশাবা আহমেদ উইকিউপাত্তে এটি সম্পাদনা করুন(ইংরেজি)